Netolviečiai

Netolviečiai, Matoliškiai (, nuo 1938 m. Brämerswalde) – buvęs kaimas, vėliau palivarkas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 25 km į šiaurės rytus nuo Pilkalnio, 21 km į pietryčius nuo Lazdynų, Šešupės kairiajame krante.

Istorija 
Minimi nuo 1580 m. Iki 1769 m. vadinti Matoliškiais. 1785 m. buvo karališkasis valstiečių kaimas su 3 ugniakurais, 1822 m. – 4 valstiečių sodybos su 35 gyventojais. 1879 m. minimas kaip palivarkas. 1723–1818 m. priklausė Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai ir 1874 m. įsteigtam Visbarynų valsčiui. XIX a. pabaigoje prijungti prie Noviškių, tačiau liko Visbarynų valsčiuje (Noviškiai – Doristalio valsčiuje). 1910 m. palivarke gyveno 6 gyventojai. Tikintieji iki 1793 m. priklausė Lazdynų, vėliau – Šilėnų evangelikų liuteronų parapijai. Po Antrojo pasaulinio karo gyvenvietė išnyko, užaugo mišku.

Šaltiniai 

Pilkalnio apskrities gyvenvietės